CELEX: 22014D0036
Language: sk
Date: 2013-11-05 00:00:00
Title: 2014/36/EÚ: Rozhodnutie zmiešanej komisie EÚ/Mauritánia z  5. novembra 2013 o vykonávacích opatreniach k protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou

24.1.2014   
               
               
                  SK
               
               
                  Úradný vestník Európskej únie
               
               
                  L 21/14
               
            ROZHODNUTIE ZMIEŠANEJ KOMISIE EÚ/MAURITÁNIA
      z 5. novembra 2013
      o vykonávacích opatreniach k protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou
      (2014/36/EÚ)
      ZMIEŠANÁ KOMISA EÚ/MAURITÁNIA,
      so zreteľom na Dohodu o spolupráci v sektore rybolovu medzi Európskym spoločenstvom a Mauritánskou islamskou republikou (1) (ďalej len „dohoda o spolupráci v sektore rybolovu“), a najmä na jej článok 10 ods. 1,
      so zreteľom na protokol, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie dvoch rokov (2) (ďalej len „protokol“), a najmä na jeho článok 4,
      keďže:
      
                  (1)
               
               
                  Zmiešaná komisia EÚ/Mauritánia stanovená v článku 10 dohody o spolupráci v sektore rybolovu zasadala 17. a 18. septembra 2013 v Nouakchott s cieľom prijať vykonávacie opatrenia, ku ktorým patrí aj revízia určitých opatrení potrebných na vykonávanie protokolu.
               
            
                  (2)
               
               
                  Tieto opatrenia boli zapísané do zápisnice zo zasadnutia uvedenej zmiešanej komisie.
               
            
                  (3)
               
               
                  Tieto opatrenia zapísané do zápisnice je potrebné stanoviť formou rozhodnutia zmiešanej komisie.
               
            
                  (4)
               
               
                  Je potrebné zabezpečiť spätné uplatňovanie týchto opatrení od 22. septembra 2013, aby ich zmluvné strany mohli využívať čo možno najskôr a v súlade s obežníkom č. 2758/MPEM/GCM z 22. septembra 2013, ktorý vydalo Ministerstvo rybolovu a námorného hospodárstva Mauritánie.
               
            
                  (5)
               
               
                  Uvedené opatrenia by sa preto mali schváliť,
               
            PRIJALA TOTO ROZHODNUTIE:
      Článok 1
      Technické podmienky pre Kategóriu 1 — Rybárske plavidlá na lov kôrovcov s výnimkou langusty a kraba — sa v prípade rybolovnej oblasti, vedľajšieho výlovu hlavonožcov a výšky poplatkov menia podľa technického listu uvedeného v prílohe 1 k tomuto rozhodnutiu.
      Článok 2
      Technické podmienky pre Kategóriu 7 — Plavidlá s vlečnými sieťami a s mraziarenskými zariadeniami — sa v prípade rybolovnej oblasti menia podľa technického listu uvedeného v prílohe 2 k tomuto rozhodnutiu.
      Článok 3
      Toto rozhodnutie sa uplatňuje od 22. septembra 2013.
      
         V Bruseli 5. novembra 2013
         
            
               Za Európsku úniu
            
            
               Európska komisia vedúci oddelenia pre dvojstranné dohody a kontrolu rybolovu, Generálne riaditeľstvo pre námorné záležitosti a rybárstvo
            
            Roberto CESARI
         
         
            
               Za Mauritániu
            
            
               technický poradca ministra pre rybárstvo a námorné hospodárstvo
            
            Cheikh BAYA
         
      
      
         (1)  Ú. v. EÚ L 343, 8.12.2006, s. 4.
      
         (2)  Ú. v. EÚ L 361, 31.12.2012, s. 43.
      
         PRÍLOHA 1
         
            KATEGÓRIA 1 – RYBÁRSKE PLAVIDLÁ NA LOV KÔROVCOV S VÝNIMKOU LANGUSTY A KRABA
         
         
                     KATEGÓRIA RYBOLOVU 1
                     RYBÁRSKE PLAVIDLÁ NA LOV KÔROVCOV S VÝNIMKOU LANGUSTY A KRABA
                  
               
                     1.   Rybolovná oblasť
                     
                  
               
                     Rybolov je povolený na západ od línie vymedzenej takto:
                     
                                 a)
                              
                              
                                 severne od rovnobežky 19°19′12″ s. š.: línia spájajúca tieto body:
                                 
                                                20°46′30″ s. š.
                                             
                                             
                                                17°03′00″ z. d.
                                             
                                          
                                                20°40′00″ s. š.
                                             
                                             
                                                17°08′30″ z. d.
                                             
                                          
                                                20°10′12″ s. š.
                                             
                                             
                                                17°16′12″ z. d.
                                             
                                          
                                                19°35′24″ s. š.
                                             
                                             
                                                16°51′00″ z. d.
                                             
                                          
                                                19°19′12″ s. š.
                                             
                                             
                                                16°45′36″ z. d.
                                             
                                          
                                                19°19′12″ s. š.
                                             
                                             
                                                16°41′24″ z. d.
                                             
                                          
                           
                                 b)
                              
                              
                                 Južne od rovnobežky 19°19′12″ s. š. po rovnobežku 17°50′00″ s. š. vo vzdialenosti 9 námorných míľ meraných od pobrežia pri odlive.
                              
                           
                                 c)
                              
                              
                                 Južne od rovnobežky 17v50′00″ s. š. vo vzdialenosti 6 námorných míľ meraných od pobrežia pri odlive.
                              
                           
               
                     2.   Povolený rybársky výstroj
                     
                  
               
                     
                                 —
                              
                              
                                 Vlečná sieť na lov kreviet pri dne vrátane vlečnej reťaze a iné selektívne zariadenia.
                                 
                                             —
                                          
                                          
                                             Vlečná reťaz je integrálnou súčasťou vybavenia plavidiel s vlečnými sieťami, ktoré sa ťahajú na výložníkoch. Ide o jednu reťaz zloženú z článkov s maximálnym priemerom12 mm, ktorá je upevnená medzi vodiacimi štítmi na začiatku spodného lana.
                                          
                                       
                           
                                 —
                              
                              
                                 O povinnom používaní selektívnych zariadení rozhoduje zmiešaná komisia na základe vedeckého spoločného vedeckého, technického a ekonomického posúdenia.
                              
                           
                                 —
                              
                              
                                 Zdvojenie vaku siete je zakázané.
                              
                           
                                 —
                              
                              
                                 Zdvojenie sietí, ktoré tvoria vak vlečnej siete, je zakázané.
                              
                           
                                 —
                              
                              
                                 Ochranné kryty sú povolené.
                              
                           
               
                     3.   Minimálna veľkosť oka
                     
                  
               
                     50 mm
                  
               
                     4.   Minimálna veľkosť
                     
                  
               
                     V prípade hlbokomorských kreviet sa musí minimálna veľkosť merať od rostra po koniec chvosta. Rostrum nadväzuje na pancier, ktorý sa nachádza v prednej stredovej časti hlavohrude.
                     
                                 —
                              
                              
                                 Hlbokomorské krevety:
                                 
                                             —
                                          
                                          
                                             
                                                Parapeneus longirostrus 6 cm
                                          
                                       
                           
                                 —
                              
                              
                                 Pobrežné krevety:
                                 
                                             —
                                          
                                          
                                             
                                                Penaeus notialis a Penaeus kerathurus 200 ks/kg
                                          
                                       
                           
               
                     Zmiešaná komisia môže určiť minimálnu veľkosť druhov, ktoré nie sú uvedené vyššie.
                  
               
                     5.   Vedľajšie úlovky
                     
                  
               
                     Povolené
                  
                  
                     Nepovolené
                  
               
                     
                                 —
                              
                              
                                 15 % rýb, z toho 2 % poplatok v naturáliách
                              
                           
                  
                      
                  
               
                     
                                 —
                              
                              
                                 10 % krabov
                              
                           
                  
                     
                                 —
                              
                              
                                 langusty
                              
                           
               
                     
                                 —
                              
                              
                                 8 % hlavonožcov
                              
                           
                  
                      
                  
               
                     Zmiešaná komisia môže určiť výšku vedľajších úlovkov druhov, ktoré nie sú vyššie uvedené.
                  
               
                     6.   Rybolovné možnosti/Poplatky
                     
                  
               
                     Obdobie
                  
                  
                     Rok 1
                  
                  
                     Rok 2
                  
               
                     Objem povolených úlovkov (v tonách)
                  
                  
                     5 000
                  
                  
                     5 000
                  
               
                     Poplatky
                  
                  
                     400 EUR/t
                  
                  
                     400 EUR/t
                  
               
                      
                  
                  
                     Poplatok sa vypočíta po každom dvojmesačnom období, počas ktorých bolo plavidlo oprávnené na rybolov, so zohľadnením úlovkov ulovených počas tohto obdobia.
                     Záloha 1 000 EUR na plavidlo, ktorá sa odpočíta od celkovej výšky poplatku, je podmienkou na udelenie licencie a uhradí sa na začiatku každého dvojmesačného obdobia, počas ktorého je plavidlo oprávnené na rybolov.
                     Na rybolov môže byť súčasne oprávnených maximálne 36 plavidiel.
                  
               
                     7.   Obdobie hájenia
                     
                  
               
                     Dve (2) obdobia v dĺžke dvoch (2) mesiacov: máj až jún a október až november.
                     Každá zmena obdobia hájenia prijatá na základe vedeckého stanoviska sa bezodkladne oznámi Európskej únii.
                  
               
                     8.   Pripomienky
                     
                  
               
                     Poplatky sú stanovené na celé obdobie uplatňovania protokolu.
                  
               
      
         PRÍLOHA 2
         
            KATEGÓRIA 7 – PLAVIDLÁ S VLEČNÝMI SIEŤAMI S MRAZIARENSKÝMI ZARIADENIAMI NA LOV PELAGICKÝCH DRUHOV
         
         
                     KATEGÓRIA RYBOLOVU 7
                     PLAVIDLÁ S MRAZIARENSKÝMI ZARIADENIAMI NA LOV PELAGICKÝCH DRUHOV
                  
               
                     1.   Rybolovná oblasť
                     
                  
               
                     Rybolov je povolený na západ od línie vymedzenej takto:
                     
                                 a)
                              
                              
                                 severne od rovnobežky 19°00 s. š.: línia spájajúca tieto body:
                                 
                                                20°46′30" s. š.
                                             
                                             
                                                17°03′00" z. d.
                                             
                                          
                                                20°36′00" s. š.
                                             
                                             
                                                17°11′00" z. d.
                                             
                                          
                                                20°36′00" s. š.
                                             
                                             
                                                17°30′00" z. d.
                                             
                                          
                                                20°21′50" s. š.
                                             
                                             
                                                17°30′00" z. d.
                                             
                                          
                                                20°10′00" s. š.
                                             
                                             
                                                17°35′00" z. d.
                                             
                                          
                                                20°00′00" s. š.
                                             
                                             
                                                17°30′00" z. d.
                                             
                                          
                                                19°45′00" s. š.
                                             
                                             
                                                17°05′00" z. d.
                                             
                                          
                                                19°00′00" s. š.
                                             
                                             
                                                16°34′50" z. d.
                                             
                                          
                                                19°00′00" s. š.
                                             
                                             
                                                16°39′50" z. d.
                                             
                                          
                           
                                 b)
                              
                              
                                 južne od rovnobežky 19°00′00" s. š. a po rovnobežku 17°05′00" s. š. vo vzdialenosti 20 námorných míľ meraných od pobrežia pri odlive.
                              
                           
                                 c)
                              
                              
                                 južne od rovnobežky 17°05′00" s. š. a po rovnobežku 16°04′00" s. š. vo vzdialenosti 13 námorných míľ meraných od pobrežia pri odlive.
                              
                           
               
                     2.   Povolený rybársky výstroj
                     
                  
               
                     Pelagická vlečná sieť:
                     Vak vlečnej siete sa môže spevniť sieťou s rozmerom oka po natiahnutí minimálne 400 mm a slučkami umiestnenými vo vzdialenosti najmenej jeden a pol metra (1,5 m) od seba okrem slučky v zadnej časti vlečnej siete, ktorá nemôže byť umiestnená v menšej vzdialenosti ako 2 metre od otvoru vytvoreného vaku. Zosilnenie alebo zdvojenie vaku akýmkoľvek iným prostriedkom je zakázané a do vlečnej siete sa v žiadnom prípade nesmú chytať iné druhy, ako sú povolené cieľové malé druhy pelagických rýb.
                  
               
                     3.   Minimálna veľkosť oka
                     
                  
               
                     40 mm
                  
               
                     4.   Minimálna veľkosť
                     
                  
               
                     V prípade rýb sa minimálna veľkosť musí merať od predného konca hlavy až po koniec chvostovej plutvy (celková dĺžka) (pozri dodatok 4).
                  
               
                     Zmiešaná komisia môže určiť minimálnu veľkosť druhov, ktoré nie sú uvedené vyššie.
                  
               
                     5.   Vedľajšie úlovky
                     
                  
               
                     Povolené
                  
                  
                     Nepovolené
                  
               
                     3 % z celkového množstva v rámci povoleného cieľového druhu alebo skupiny cieľových druhov (vyjadrené v živej hmotnosti)
                  
                  
                     Kôrovce alebo hlavonožce okrem kalamárov
                  
               
                     Zmiešaná komisia môže určiť výšku vedľajších úlovkov druhov, ktoré nie sú uvedené v dodatku 4.
                  
               
                     6.   Rybolovné možnosti/Poplatky
                     
                  
               
                     Obdobie
                  
                  
                     Rok 1
                  
                  
                     Rok 2
                  
               
                     Objem povolených úlovkov (v tonách)
                  
                  
                     300 000
                  
                  
                     300 000
                  
               
                     Poplatky
                  
                  
                     123 EUR/t
                  
                  
                     123 EUR/t
                  
               
                      
                  
                  
                     Poplatok sa vypočíta po každom trojmesačnom období, počas ktorých bolo plavidlo oprávnené na rybolov, so zohľadnením úlovkov ulovených počas tohto obdobia.
                     Záloha 5 000 EUR na plavidlo, ktorá sa odpočíta od celkovej výšky poplatku, je podmienkou na udelenie licencie a uhradí sa na začiatku každého trojmesačného obdobia, počas ktorého je plavidlo oprávnené vykonávať rybolov.
                     Na rybolov môže byť súčasne oprávnených maximálne 19 plavidiel
                  
               
                     7.   Obdobie hájenia
                     
                  
               
                     Obidve strany sa môžu na základe vedeckého stanoviska spoločného vedeckého výboru v rámci zmiešanej komisie dohodnúť na stanovení obdobia hájenia.
                  
               
                     8.   Pripomienky
                     
                  
               
                     Poplatky sú stanovené na celé obdobie uplatňovania protokolu.
                     Prepočítavacie koeficienty uplatniteľné na rybolov malých druhov pelagických rýb sú stanovené v dodatku 5.
                     Nevyužité rybolovné možnosti z kategórie 8 sa môžu použiť na maximálne 2 licencie za mesiac.